โบรกฯมีมติเลือกกก.ตลาดหุ้น2คน
โบรกฯเลือก'ภัทธีรา ดิลกรุ่งธีระภพ'-'ไพบูลย์ นลินทรางกูร'เป็นกรรมการตลาดหลักทรัพย์ฯ
26 เม.ย. 2554

โบรกฯเลือก'ภัทธีรา ดิลกรุ่งธีระภพ'-'ไพบูลย์ นลินทรางกูร'เป็นกรรมการตลาดหลักทรัพย์ฯ
รายงานข่าวจากตลาดหลักทรัพย์แห่งประเทศไทย(ตลท.) เปิดเผยว่า ตามที่ที่ประชุมสามัญสมาชิกประจำปี 2554 ได้มีการเลือกตั้งกรรมการ ตลาดหลักทรัพย์ฯ  2 ราย ให้ดำรงตำแหน่งแทนกรรมการที่จะครบวาระในวันที่ 27 พฤษภาคม 2554 นั้น ที่ประชุมได้มีมติเลือกตั้ง นางภัทธีรา ดิลกรุ่งธีระภพ ประธานเจ้าหน้าที่บริหาร บริษัทหลักทรัพย์ ดีบีเอส วิคเคอร์ส (ประเทศไทย)จำกัด และนายไพบูลย์ นลินทรางกูร ประธานเจ้าหน้าที่บริหาร บริษัทหลักทรัพย์ทิสโก้ จำกัด โดยมีวาระการดำรงตำแหน่ง 2 ปี เริ่มตั้งแต่วันที่ 28 พฤษภาคม 2554 – 27 พฤษภาคม 2556 
ทั้งนี้ กรรมการที่จะครบวาระในวันที่ 27 พฤษภาคม 2554 ได้แก่ นางวิภารัตน์ มีสิทธิ์สกุล และนายไพบูลย์   นลินทรางกูร โดยนายไพบูลย์ นลินทรางกูร ได้รับเลือกตั้งเป็นกรรมการอีกวาระหนึ่งเป็นวาระที่ 2   ซึ่งกรรมการตลาดหลักทรัพย์ฯ จะดำรงตำแหน่งติดต่อกันได้ไม่เกิน 2 วาระ